[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000005", "text": "Kuna Soome ja saun on lahutamatud, tuleks Soome teemalise festivali ajal Ka\u0308smus kindlasti pakkuda ka erinevate saunade ku\u0308lastamise vo\u0303imalusi. Ka\u0308smu saabuvad liikursaunad on kavas koondada Ka\u0308smu meremuuseumi ligidusse, luues nii kohapeal kohaliku Sauna ta\u0308nava. Viru Folk toimub 11.- 13. augustini."}, {"text_idx": "#000006", "text": "Siinkohal kutsub Kadrina Saunaklubi KSK endast teada andma ko\u0303ikvo\u0303imalike liikuvate saunade omanikel, kes on huvitatud Ka\u0308smu Sauna ta\u0308nava projektis kaasa lo\u0308o\u0308ma Kadrina saunaklubi direktorile Andres Nukale telefonil 508 9634."}, {"text_idx": "#000007", "text": "P.S. Kadrina ku\u0308lasaunas ja\u0308tkub unikaalse, va\u0308idetavasti tervendava mo\u0303juga kerisekivi s\u030cungiidi testimine. Olete oodatud!"}, {"text_idx": "#000008", "text": "Arvustus: Viru Folk to\u0303i Ka\u0308smu maagilisust"}, {"text_idx": "#000009", "text": "8.-10. augustil peeti Ka\u0308smus iga-aastane Viru folk. Ta\u0308navu seitsmendat aastat toimunud folk oli saamiteemaline. So\u0303ites reedel Rakverest Ka\u0308smu tasuta folgibussiga, oli va\u0308hestest kaasreisijatest hoolimata bussis tunda ootusa\u0308revust. See a\u0308revus jo\u0303udis vist ka bussijuhini, kes oli kohale jo\u0303udes segaduses, kuhu ja mis ajaks so\u0303ita, nimelt ei olnud ta enda so\u0303nul vastavaid juhtno\u0308o\u0308re saanud. Kuid Ka\u0308smu bussijaama siiski lo\u0303puks jo\u0303udsime, saime folki nautima minna."}, {"text_idx": "#000010", "text": "Esimese kontserdina oli vo\u0303imalus Vinteri laval kuulata Virumaa noorteorkestrit. 38-liikmelist orkestrit juhendas Kivio\u0303li kunstide kooli direktor Jaanus Po\u0303lder. Meeleolukaid viise ja polkaru\u0308tme ma\u0308ngisid noored tunnijagu. Avapa\u0308eva o\u0303htul tegi meeleoluka esinemise metsalaval esinenud Viljandi pa\u0308ritoluga ansambel \u201cAngus\u201d. Inimesed keksisid ja laulsid kaasa. To\u0303epoolest, \u201cAngus\u201d on meeleolukas ja va\u0308ga energilise loominguga muusikute koosseis."}, {"text_idx": "#000012", "text": "Lahemaa esemelise pa\u0308randi hoidmise koolitus"}, {"text_idx": "#000013", "text": "Vanad asjad Ka\u0308smu meremuuseumis. Foto:Toomas Tuul"}, {"text_idx": "#000014", "text": "Keskkonnaamet korraldab 16.-17. novembril Ka\u0308smu meremuuseumis Lahemaa erakogude omanikele suunatud pa\u0308randi hoidmise teoreetilis-praktilise koolituse."}, {"text_idx": "#000015", "text": "Teemadeks on muistsed esemed, tekstiil ja puitesemed, vanad fotod, esemelise pa\u0308randi digitaliseerimine-fotografeerimine. Ko\u0303igi teemade puhul antakse ajalooline sissevaade materjali, konkreetse materjali sa\u0308ilitamise (digitaliseerimise) po\u0303hito\u0303ed, praktilisi soovitusi konkreetsete esemete na\u0308itel."}, {"text_idx": "#000019", "text": "Kahepa\u0308evane koolitus on tasuta, so\u0308o\u0308gipause aitab katta 10 eurot."}, {"text_idx": "#000021", "text": "Suvelavastus ko\u0308o\u0308k/keittio\u0308 lo\u0303petas proovid Rakvere teatri koduses saalis ja kolis Vo\u0303su rannaklubisse."}, {"text_idx": "#000022", "text": "Raa\u0308ndteatrile omaselt hakkas lavastust tutvustav Rakvere teatri suveko\u0308o\u0308k samuti reisima. Alates kolmapa\u0308evast saab va\u0308liko\u0308o\u0308gi vo\u0303imalusi kasutada Tallinnas Telliskivi loomelinnakus, kuhu ko\u0308o\u0308k ja\u0308a\u0308b u\u0308les 18. juunini. Ku\u0308lastajatele on kasutamiseks neli pliiti ning ku\u0308lmik, koha peal peaks leiduma ka paar panni ja potti. Rakvere teatri loomingulise ko\u0308o\u0308gi liikmeid na\u0308eb ra\u0308ndko\u0308o\u0308gis toimetamas ja su\u0308u\u0308a pakkumas laupa\u0308eval, 15. juunil. Muul ajal on ko\u0308o\u0308k vabakasutuses."}, {"text_idx": "#000024", "text": "Leia end Rakvere teatri ko\u0308o\u0308gist ning tule ja tee su\u0308u\u0308a!"}, {"text_idx": "#000027", "text": "O\u0303pireisi maksumus 7 eurot sisaldab toitlustust, transporti, majutust jm vajalikke kulusid.\nSo\u0303it toimub 50 kohalise reisibussiga."}, {"text_idx": "#000038", "text": "Ta\u0308navune 23. juuni Vo\u0303idupu\u0308ha ta\u0308histamine La\u0308a\u0308ne-Virumaal toimub maakaitsepa\u0308eva nime all Vo\u0303su alevikus. Pilkupu\u0308u\u0308dvat tegevust ja\u0308tkub ka ilusa ilma korral Ka\u0308smu lahele, sest sel juhul saabub vo\u0303idutuli u\u0308le vee."}, {"text_idx": "#000039", "text": "Vo\u0303idupu\u0308ha ja maakaitsepa\u0308eva ta\u0308histamine algab laupa\u0308eval, 23. juunil kell 10 ma\u0308lestustseremoonia ja pa\u0308rgade asetamisega Iluma\u0308e Vabadusso\u0303ja ma\u0308lestusma\u0308rgile."}, {"text_idx": "#000040", "text": "Alates kella 11st saab Vo\u0303su alevikus vaadata kaitseliidu relvi ja varustust, pa\u0308a\u0308ste- ja politseitehnikat ning kaitseva\u0308e tehnikat, proovida maanteeameti po\u0308o\u0308rlevat autot."}, {"text_idx": "#000041", "text": "Huvilised saavad o\u0303hupu\u0308ssist ja kuulipildujast paukpadrunitega lasta. Mekkida saab ka naiskodukaitsjate poolt valmistatud so\u0303durisuppi."}, {"text_idx": "#000042", "text": "Vo\u0303su rannaklubi juures toimub alates kella 11st laat ning tegevust ja\u0308tkub seal ka lastele."}, {"text_idx": "#000043", "text": "Kell 12 toimub Vo\u0303su koolimajas traditsiooniline maavanema pidulik lo\u0303una veteranide ja jo\u0303ustruktuuride juhtidega. Samal ajal on mo\u0303neks tunniks avatud ka traditsiooniline Vo\u0303idupu\u0308ha kohvilaud Vo\u0303su Vabatahtliku Tuleto\u0303rjeu\u0308hingu pritsukuuris."}, {"text_idx": "#000046", "text": "Kell 15.15 rivistavad end u\u0308les kaitseliitlased ja omavalitsuste esindajad, toimub Kaitseliidu paraad. Pidulikul tseremoonial annab kell 15.45 Vo\u0303su rannaklubi ees La\u0308a\u0308ne-Viru maavanem Einar Vallbaum La\u0308a\u0308ne-Virumaa linnade ja valdade esindajatele u\u0308le Eesti Vabariigi Presidendi poolt Pa\u0308rnus su\u0308u\u0308datud vo\u0303idutule. Oma kodustesse jaanilo\u0303ketesse presidendi su\u0308u\u0308datud tuld vo\u0303tma on oodatud ka ko\u0303ik virumaalased."}, {"text_idx": "#000047", "text": "Vo\u0303idupu\u0308hal peame meeles Eestile vabaduse va\u0308lja vo\u0303idelnud mehi ja austame langenute ma\u0308lestust. Samal ajal na\u0308itame, et meie maa on meil hinges ja me oleme alati valmis Eesti vabadust kaitsma."}, {"text_idx": "#000049", "text": "Avalik po\u0308o\u0308rdumine Ka\u0308smu meremuuseumi so\u0303prade poole"}, {"text_idx": "#000050", "text": "Sellel suvel saab Ka\u0308smu meremuuseum 20aastaseks. Selle aja jooksul olen siin Eesti rahva maadel ellu viinud oma na\u0308gemuse meie merekultuuri tutvustavast muuseumist."}, {"text_idx": "#000051", "text": "Ka\u0308smu meremuuseum koosneb kollektsioonist ja kodust ehk majast ja maast. Need on 20 aasta jooksul lahutamatult kokku kasvanud ja seda mitte u\u0308ksnes minu, vaid ka paljude muuseumit ku\u0308lastanud inimeste arvates."}, {"text_idx": "#000052", "text": "Saan sel aastal 70aastaseks. Loomulikult paneb selline iga mind muretsema, mis saab pa\u0308rast mind. Minu kindel soov ja tahtmine oleks kinkida kollektsioon eesti rahvale. Olen seda arutanud kultuuriministeeriumi ja Eesti meremuuseumi esindajatega. Nu\u0308u\u0308d tahaks seda ka teiega arutada."}, {"text_idx": "#000053", "text": "Minu soov oleks, et Ka\u0308smu meremuuseum ja\u0308tkaks Eesti meremuuseumi osana siinsel merea\u0308a\u0308rsel maalapil, mis oleks ka tulevikus ko\u0303igile avatud."}, {"text_idx": "#000054", "text": "Suunan oma po\u0308o\u0308rdumise ka neile, kellest so\u0303ltub muuseumi tulevik ja edasine ka\u0308eka\u0308ik."}, {"text_idx": "#000056", "text": "Puidu biokahjustused hoonetes \u2013 tasuta koolitused"}, {"text_idx": "#000057", "text": "FaBBi projekti raames on tulemas uus kursustetsu\u0308kkel, mis leiab aset neljas erinevas Eestimaa kohas. Aasta jooksul toimub igas paigas neli u\u0308hepa\u0308evast kursust. Kursustel saab po\u0303hjalikud teadmised nii puidu kahjustuste u\u0308levaatuseks ja hindamiseks kui ka kasulikke viiteid puithoonete taastamiseks ja hoolduseks. Lektorid on oma valdkonna tunnustatud spetsialistid. Koolituskursustel omandatud oskuste to\u0303endamiseks antakse pa\u0308rast va\u0308lja ka tunnistused."}, {"text_idx": "#000058", "text": "Esimesed kursused teemal: Hoonete tehnilise seisukorra hindamine biokahjustuste seisukohast\u201d toimuvad:\n2. detsember \u2013 Suuremo\u0303isa (Hiiumaa)\n8. detsember \u2013 Ka\u0308smu (La\u0308a\u0308ne-Virumaa)"}, {"text_idx": "#000059", "text": "Rohkem informatsiooni ja ta\u0308pse ajakava leiab veebilehelt . Samal aadressil toimub ka kursustele registreerimine."}, {"text_idx": "#000060", "text": "Uuel aastal lisanduvad kursused ka majaomanikele ning teistele huvilistele!"}, {"text_idx": "#000061", "text": "Ta\u0308na, homme ja u\u0308lehomme peetakse Ka\u0308smus erivajadustega inimeste suvepa\u0308evi, mille la\u0308bivaks teemaks on tsirkus."}, {"text_idx": "#000062", "text": "Suvepa\u0308evade jooksul avatakse ku\u0308mme to\u0308o\u0308tuba, kus muuhulgas saab tutvuda tsirkuse ja teatri ko\u0308o\u0308gipoolega, kaunistada puutu\u0308ve, maalida ja voolida, pildistada ja ka\u0308ia looduses, so\u0303ita poniga ja tantsida. Suvepa\u0308evade lo\u0303puks valmivad mitu po\u0303nevat etendust ja na\u0308itust. Lisaks to\u0308o\u0308tubadele ja\u0308etakse suvepa\u0308evalistele aega nautida lihtsalt olemise ro\u0303o\u0303mu Ka\u0308smu kaluriku\u0308las."}, {"text_idx": "#000063", "text": "Selleaastaste suvepa\u0308evade korraldajaks on Katikodu, erivajadustega inimeste kodu Raplamaalt Kohilast. Korraldajate so\u0303nul ootavad nad Ka\u0308smu Lainela puhkeku\u0308lla u\u0308le 150 inimese, nende hulgas ka tegevusjuhendajaid. U\u0308ritust aitavad la\u0308bi viia paljud vabatahtlikud. Korraldamist toetavad Hasartma\u0308ngumaksu no\u0303ukogu, Kohila Vallavalitsus ja osalejad ise. Selleaastased erivajadustega inimeste suvepa\u0308evad on ja\u0308rjekorras seitsmendad."}, {"text_idx": "#000064", "text": "Ansambli Ja\u0308a\u0308a\u0308a\u0308r kaunite kohtade kontserdid"}, {"text_idx": "#000065", "text": "Sellelgi suvel ja\u0308a\u0308vad a\u0308sja 20 aastaseks saanud urban-folkkvarteti muusikast puudutamata staadionid, tehased, pubid, isegi laululavad ja kontserdihallid. Ja\u0308a\u0308a\u0308a\u0308r ja\u0308a\u0308b truuks Eestimaa lummavale loodusele, unustamatutele kontserdipaikadele, seda hindavatele inimestele ning ko\u0303igele ha\u0308a\u0308le, mis sinna juurde ka\u0308ib:"}, {"text_idx": "#000068", "text": "Lapsele kuni 7 a. sissepa\u0308a\u0308s tasuta."}, {"text_idx": "#000070", "text": "Vaata ka ansambli Ja\u0308a\u0308a\u0308a\u0308r kodulehte!"}, {"text_idx": "#000071", "text": "Ka\u0308smu on ilus koht, kus tehtud folki, fotona\u0308ituseid, kontserte ja palju muud. Nu\u0308u\u0308d on Ka\u0308smus tekkinud soov ehitada veele ujuvlava. nii on kirjas meremuuseumi kodulehel va\u0308rske ide etekkelugu: \u201cKo\u0303ige selle melu keskel hakkas Ka\u0308smu meremuuseum unistama. Sulges u\u0308hel pu\u0308hapa\u0308eval silmad ja lasi oma mo\u0303tetel voolata. Alateadvus seilas sinna ja ta\u0308nna, kuni lo\u0303puks jo\u0303udis kohale. Sellest hetkest tekkis meremuuseumil unistus, et Ka\u0308smu su\u0308nniks merepealne ujuvlava."}, {"text_idx": "#000072", "text": "Ka\u0308smu meremuuseumi ujulaval on potentsiaali saada u\u0308heks Eesti kaunimaks esinemispaigaks, sest lisaks maalilisele merevaatele on hindamatud emotsioonid ja kogemused, millest argipa\u0308eva rutiini eest po\u0303genedes siit saadakse."}, {"text_idx": "#000073", "text": "Muuseumi kui kultuuriasutuse ja ta\u0308navuse kultuuripealinne meeleolude taustal on ko\u0303ige o\u0303igem hetk hakata mo\u0303tlema Ka\u0308smu panusele eesti kultuuriajaloos. Kontserdid, lavastused, na\u0308itema\u0308ngud, festivalid on piltlikult o\u0308eldes ko\u0303igest ja\u0308a\u0308ma\u0308e tipp, sest uued teed, mida ujulava avab, on lo\u0303putud. Lisaks imelisele vaatema\u0308ngule saavad kogemuse vo\u0303rra rikkamaks ka esinejad ja tehniline meeskond, sest kuigi tegemist ei ole haruldase kontsertpaigaga, vo\u0303ib seda nimetada ikkagi erakordseks."}, {"text_idx": "#000075", "text": "Unistamine on edasiviiv jo\u0303ud, mille abil saab u\u0308letada takistusi, end ta\u0308iendada ja arendada. Ka\u0308smu meremuuseumi unistust saada pa\u0308ris enda merepealne lava on kujundanud ko\u0303ik need festivalid ja etendused, mida see armas kaptenite ku\u0308la on lahelt vo\u0303o\u0303rustanud. Ko\u0303ike ikka selleks, et tuua ro\u0303o\u0303mu ja kultuuri igau\u0308heni. Ko\u0303ige selle lo\u0303puks peab u\u0308tlema, et unistused on mo\u0303eldud ta\u0308itumiseks ja ja\u0308rgmine kord kohtume juba Ka\u0308smu meremuuseumi merepealsel laval!"}]